
DR 31.10.2011 47 

 
■1450 

Jadi,  kerajaan telah mengambil kira pandangan daripada Yang Berhormat, 
cumanya cadangan untuk dibuka kepada semua belum dilaksanakan setakat ini tetapi 
kerajaan telah mengambil kira sebahagian pandangan Yang Berhormat di mana 
setakat setahun ataupun pada masa ini dikenakan cukai RM10,000 dan setahun dikutip 
RM300 juta. Keadaan ini telah menyumbang kepada hasil kerajaan termasuklah untuk 
membantu untuk mengurangkan defisit yang disebutkan oleh Yang Berhormat tadi.  

Akhir sekali Yang Berhormat, saya hendak respons kepada Yang Berhormat 
Kuantan berkaitan dengan Lynas Advanced Materials Plant ataupun LAMP di Kuantan. 
Yang Berhormat telah menyatakan bahawa projek terus dijalankan walaupun MITI 
berjanji lesen operasi tidak akan dikeluarkan oleh Syarikat Lynas dengan syarat-syarat 
yang telah ditetapkan oleh International Atomic Energy Agency. Berkaitan perkara ini 
saya hendak maklumkan tiga perkara. Pertamanya, kerajaan belum mengeluarkan 
lesen operasi yang ada hari ini ialah side license dan tidak pernah dikeluarkan sehingga 
ia menepati segala syarat yang telah ditetapkan oleh kerajaan melalui panel pakar 
antarabangsa yang dilantik oleh kerajaan. Sehubungan dengan ini saya hendak beri 
penjelasan kepada Yang Berhormat dua perkara, itu yang pertama.  

Keduanya adalah tidak benar bahawa projek ini telah ditolak oleh Kerajaan 
Australia mengikut kenyataan pada 13 September 2011 oleh Norman Moore iaitu 
Menteri Penggalian dan Petroleum West Australia, menyatakan bahawa projek ini tidak  
menimbulkan sebarang masalah kepada Kerajaan Australia dan memberi jaminan 
kepada rakyat Malaysia bahawa tahap radio aktiviti projek ini adalah amat rendah. Oleh 
yang demikian, ia tidak memerlukan sebarang permit untuk memindahkan rare earth ini 
dari satu kawasan kepada satu kawasan yang lain. Kita dimaklumkan oleh Menteri 
berkenaan bahawa syarikat ini memenuhi semua peraturan di Australia dan beliau 
seterusnya menyatakan bahawa apa juga yang dibangkitkan oleh Yang Berhormat dari 
Kuantan itu adalah disengajakan dibesar-besarkan, dipolitikkan dan juga menyatakan 
bahawa ini ada kaitan dengan pilihan raya yang  mungkin akan diadakan pada bila-bila 
masa di negara kita, itu yang keduanya.  

Pertama saya sebut tadi kita belum lagi beri lesen pra operasi. Keduanya, 
saya sebut kenyataan Menteri daripada West Australia. Ketiga, saya hendak baca 
kenyataan daripada Yang Berhormat Marang pada 5 Jun telah menyatakan berikut.  
Yakni dalam Muktamar Tahunan PAS ke-57 pada 5 Jun  saya petik  kata-kata Yang 
Berhormat Marang. “Saya hendak menarik perhatian tentang isu Lynas yang 
dibangkitkan oleh para perwakilan, saya minta isu ini dirujuk kepada pakar. Kita ada 
pakar nuklear Dr. Che Rosli Che Mat, Ahli Parlimen Hulu Langat, dia PhD dalam bidang 
nuklear”. Itu disebut oleh Ahli Parlimen Marang pada 5 Jun 2011. Maka, pada 24 Ogos 
2011, Ahli Parlimen Hulu Langat telah pun membuat kenyataan berikut.  

“Mereka menakutkan...” Ini kenyataan dari Ahli Parlimen Hulu Langat seorang 
pakar  nuklear sains. Saya petik kata-kata beliau, “Mereka menakutkan orang ramai 
mengatakan bahawa Lynas ini loji nuklear sedangkan dia hanya memproses bahan 
tabii iaitu Nadir Bumi daripada Mount Well yang lebih rendah daripada - kalau kita main 
lombong bijih lebih rendah dari segi radiasinya. Jadi kita juga menyatakan bahawa saya 
telah bersabar lama dan saya pernah mendapat warning daripada penerangan PAS 
berkaitan perkara ini”. Beliau menambah bahawa, “Penduduk Kuantan tidak perlu takut 
dengan kewujudan kilang kimia Lynas ini”. Jadi benda-benda seperti ini kata beliau 
“Tuduhan ini tidak saintifik dan tidak akademik langsung. Tuduhan-tuduhan yang 
seperti itulah maknanya pada masyarakat dan rakyat tidak perlu takut. Mereka boleh 
masuk sendiri ke Lynas melihat apa sahaja, apa yang dibina, apakah masa depannya, 
dan apakah kemudahan-kemudahan yang ada untuk menjaga keselamatan pekerja 
dan juga orang awam. Jadi saya rasa...” Tambah Yang Berhormat lagi, “Saya rasa 
sedihlah kalau negara ini membuat suatu keputusan yang sangat besar, penting 
kepada kepentingan negara berdasarkan kepada emosi, propaganda, dan tidak 
berdasarkan kepada ilmu, ia berdasarkan kepada kepakaran yang sedia ada dalam 
negara ini sebenarnya”. Itu kata-kata daripada Yang Berhormat Hulu Langat. Terima 
kasih. 

Puan Fuziah Salleh [Kuantan]: Boleh saya minta penjelasan daripada Yang 
Berhormat Menteri. Tiga perkara yang dikatakan oleh Yang Berhormat Menteri. Saya 
hendak ulas perkara yang akhir dahulu. Berkenaan apa yang dikatakan oleh Yang 
Berhormat Ahli Parlimen Hulu Langat. Apa yang dikatakan pendirian dan yang 
dikatakan oleh Presiden PAS pada  muktamar PAS, 5 Jun.  



#1450. Jadi, kerajaan telah mengambil kira pandangan daripada Yang Berhormat, cumanya cadangan untuk dibuka kepada semua belum dilaksanakan setakat ini tetapi kerajaan telah mengambil kira sebahagian pandangan Yang Berhormat di mana setakat setahun ataupun pada masa ini dikenakan cukai RM10,000 dan setahun dikutip RM300 juta. Keadaan ini telah menyumbang kepada hasil kerajaan termasuklah untuk membantu untuk mengurangkan defisit yang disebutkan oleh Yang Berhormat tadi. Akhir sekali Yang Berhormat, saya hendak respons kepada Yang Berhormat Kuantan berkaitan dengan Lynas Advanced Materials Plant ataupun LAMP di Kuantan. Yang Berhormat telah menyatakan bahawa projek terus dijalankan walaupun MITI berjanji lesen operasi tidak akan dikeluarkan oleh Syarikat Lynas dengan syarat-syarat yang telah ditetapkan oleh International Atomic Energy Agency. Berkaitan perkara ini saya hendak maklumkan tiga perkara. Pertamanya, kerajaan belum mengeluarkan lesen operasi yang ada hari ini ialah side license dan tidak pernah dikeluarkan sehingga ia menepati segala syarat yang telah ditetapkan oleh kerajaan melalui panel pakar antarabangsa yang dilantik oleh kerajaan. Sehubungan dengan ini saya hendak beri penjelasan kepada Yang Berhormat dua perkara, itu yang pertama. Keduanya adalah tidak benar bahawa projek ini telah ditolak oleh Kerajaan Australia mengikut kenyataan pada 13 September 2011 oleh Norman Moore iaitu Menteri Penggalian dan Petroleum West Australia, menyatakan bahawa projek ini tidak menimbulkan sebarang masalah kepada Kerajaan Australia dan memberi jaminan kepada rakyat Malaysia bahawa tahap radio aktiviti projek ini adalah amat rendah. Oleh yang demikian, ia tidak memerlukan sebarang permit untuk memindahkan rare earth ini dari satu kawasan kepada satu kawasan yang lain. Kita dimaklumkan oleh Menteri berkenaan bahawa syarikat ini memenuhi semua peraturan di Australia dan beliau seterusnya menyatakan bahawa apa juga yang dibangkitkan oleh Yang Berhormat dari Kuantan itu adalah disengajakan dibesar-besarkan, dipolitikkan dan juga menyatakan bahawa ini ada kaitan dengan pilihan raya yang mungkin akan diadakan pada bila-bila masa di negara kita, itu yang keduanya. Pertama saya sebut tadi kita belum lagi beri lesen pra operasi. Keduanya, saya sebut kenyataan Menteri daripada West Australia. Ketiga, saya hendak baca kenyataan daripada Yang Berhormat Marang pada 5 Jun telah menyatakan berikut. Yakni dalam Muktamar Tahunan PAS ke-57 pada 5 Jun saya petik kata-kata Yang Berhormat Marang. "Saya hendak menarik perhatian tentang isu Lynas yang dibangkitkan oleh para perwakilan, saya minta isu ini dirujuk kepada pakar. Kita ada pakar nuklear Dr. Che Rosli Che Mat, Ahli Parlimen Hulu Langat, dia PhD dalam bidang nuklear". Itu disebut oleh Ahli Parlimen Marang pada 5 Jun 2011. Maka, pada 24 Ogos 2011, Ahli Parlimen Hulu Langat telah pun membuat kenyataan berikut. "Mereka menakutkan..." Ini kenyataan dari Ahli Parlimen Hulu Langat seorang pakar nuklear sains. Saya petik kata-kata beliau, "Mereka menakutkan orang ramai mengatakan bahawa Lynas ini loji nuklear sedangkan dia hanya memproses bahan tabii iaitu Nadir Bumi daripada Mount Well yang lebih rendah daripada- kalau kita main lombong bijih lebih rendah dari segi radiasinya. Jadi kita juga menyatakan bahawa saya telah bersabar lama dan saya pernah mendapat warning daripada penerangan PAS berkaitan perkara ini". Beliau menambah bahawa, "Penduduk Kuantan tidak perlu takut dengan kewujudan kilang kimia Lynas ini". Jadi benda-benda seperti ini kata beliau "Tuduhan ini tidak saintifik dan tidak akademik langsung. Tuduhan-tuduhan yang seperti itulah maknanya pada masyarakat dan rakyat tidak perlu takut. Mereka boleh masuk sendiri ke Lynas melihat apa sahaja, apa yang dibina, apakah masa depannya, dan apakah kemudahan-kemudahan yang ada untuk menjaga keselamatan pekerja dan juga orang awam. Jadi saya rasa..." Tambah Yang Berhormat lagi, "Saya rasa sedihlah kalau negara ini membuat suatu keputusan yang sangat besar, penting kepada kepentingan negara berdasarkan kepada emosi, propaganda, dan tidak berdasarkan kepada ilmu, ia berdasarkan kepada kepakaran yang sedia ada dalam negara ini sebenarnya". Itu kata-kata daripada Yang Berhormat Hulu Langat. Terima kasih. Puan Fuziah Salleh [Kuantan]: Boleh saya minta penjelasan daripada Yang Berhormat Menteri. Tiga perkara yang dikatakan oleh Yang Berhormat Menteri. Saya hendak ulas perkara yang akhir dahulu. Berkenaan apa yang dikatakan oleh Yang Berhormat Ahli Parlimen Hulu Langat. Apa yang dikatakan pendirian dan yang dikatakan oleh Presiden PAS pada muktamar PAS, 5 Jun.